Tann 28. august í ár verða 150 ár liðin, síðan tað reyk fyrstu ferð á Oyruni–ella í Norðdepli, sum vanliga verður sagt í dag. Í hesum sambandi verður skipað fyri ymiskum tiltøkum. Sí eisini skrá aðrastaðni. Gomul barnaspøl Tiltøkini byrja hósdagin 25. august kl. 17, tá ið Veronika og Gunrið, sum báðar eru uppvaksnar í Norðdepli skipa fyri gomlum barnaspølum. Tiltakið verður á økinum beint sunnan fyri norðaru kai, sum kommunan fríðkar til hátíðardagin. Staðið verður í skránni kallað Torgið. Bók Kommunan hevur heitt á Snorra Brend at skriva eina bók, sum skal vera ein nútíðarlýsing av bygdini. Bókin verður løgd fram í Skúlanum á Fossánesi hóskvøldið 25. august kl. 19. Har verður eisini sangur–felagssangur og kórsangur–og røður verða hildnar. Filmur Kommunan hevur eisini heitt á Zakarias Hammer at gera ein film um bygdina. Hann verður frumsýndur hóskvøldið kl. 20 beint eftir bókaframløguna-eisini í Skúlanum á Fossánesi. Heitið á filminum er Norðdepil, heimstaður okkara í 150 ár. Tilboð Eftir tað verður høvi at ogna sær bókina fyri serprís–225 kr. Vanligur prísur verður 275 kr. Kaffi og okkurt afturvið verður eisini at fáa. Nevnast skal, at øll húski í kommununi fáa eitt eintak av bókini. Hon kann heintast í sambandi við framløguna og verður borið teimum, sum av einhvørjari orsøk ikki kunnu avheinta hana. Framsýningar Skipað verður fyri ymsum framsýningum: Í Skúlanum á Fossánesi verður framsýning av gomlum fotomyndum. Filmurin Norðdepil, heimstaður okkara í 150 ár, sum Zacharias Hammer hevur framleitt, verður sýndur alla tíðina, meðan framsýningin er. verður opin. Motorsavnið verður opið. Opið hús hús verður hjá Jóannesi fyri Handan. Fríggjadagin 26. august kl. 16 til 20 27. august kl. 14 til 20 Sunnudagin 28. august kl. 15 til 20 Málningaframsýning Í sambandi við hátíðarhaldið hevur Livar Nysted málningaframsýning í atelieri sínum Livart á Sundsvegi 37. Opið er fríggjadag til sunnudag frá kl. 13 til kl. 20. Gongutúrur Fríggjadagin 26. august kl. 15 verður høvi at fara gongutúr í fjøllini oman fyri Norðdepil við Pól Sundskarð. Túrurin byrjar og endar á Fossánesi. Eftir túrin fær gongufólkið ein bita í Skúlanum á Fossánesi. Fyrilestur Fríggjadagin 26. august heldur Helgi Jacobsen fyrilestur í Skúlanum á Fossánesi við heitinum: Peder Michelsen–Fyrsti hvalaskjúttin í Føroyum. Eftir fyrilesturin verður filmurin hjá Zakarias Hammer, Norðdepil, heimstaður okkara í 150 ár, sýndur. Morgunmatur Leygardagin 27. august kl. 10 verður ókeypi morgunmatur, har øll eru vælkomin. Morgunmaturin verður nærhendis gomlu handilslonini. Barnatiltak Leygardagin 27. august verður barnatiltak á Torginum. Kl. 13 leygardagin skipar Treysti fyri rennikapping. Heiðursmerkjahandan verður á Torginum. Ódnartøk Kl. 14 leygardagin skipar NHR fyri Ódnartøkum–tað er kappróður á stuttum teini. Róð verður frá byrgingini og suðureftir. Togtogan Eftir ódnartøkini verður togtogan eftir byrgingini. Kappast verður í fýra umførum: gentur, dreingir, kvinnur og menn. Kappingin verður millum Norðdepil og Hvannasund. Sjóvevur–Eyð Matras sigur frá Ainu Cederblom Tá ið Aina Cederblom á sinni sigldi við báti sínum Rospiggen úr Svøríki til Føroya, kom hon fyrst á land í Norðdepli. Leygardagin 27. og sunnudagin 28. august–báðar dagar kl. 16–greiðir Eyð Matras frá hesi merkiskvinnu í orðum og leiki. Matstova Matstova verður við ymsum góðum úr sjónum í tjaldi nærhendis gomlu handilslonini. Matstovan verður skipað sum sjálvtøkuborð. Kostnaður 100 kr. fyri vaksin og 50 kr. fyri børn. Møguleiki verður eisini at sita í Arbeiðsmannafelagshúsinum. Matstovan er opin kl. 15 til 20 leygardagin og kl. 15 til 19 sunnudagin. Blíðskapur Høvi verður at heilsa uppá og vitja heima hjá norðdepilsfólki. Fyri at geva fólki í Norðdepli høvi til bæði at vera blíð við fólk–og at kunna njóta tey tiltøk, sum verða, er hetta sett í skránna frá kl. Steypadystur Leygarkvøldið kl. 18 verður steypafinalan millum KÌ og Víking vístur á stórskíggja. Midnáttarsamkoma og fýrverk Leygarkvøldið kl. 23 verður sangur og tónleikur á Torginum. Og á midnátt verður fýrverk, har 150 ára dagurin verður skotin inn. Føroyskur dansur Leygarkvøldið kl. 22 verður føroyskur dansur í Arbeiðsmannafelagshúsinum. Steðgur verður, meðan midnáttarsamkoman fer fram, og síðan verður hildið á eftir fýrverkið. Bryggjudansur Leygarkvøldið kl. 00 verður bryggjudansur við við vælumtøktu suðuroyingunum Poul Hammer og Hensar Hammer, kostnaður 100 kr. Sunnudagin 28. august–sjálvan føðingardagin–kl. 14 verður fólkafundur á Torginum við felagssangi og røðum. Minnissteinur verður avdúkaður. Innandura rógving fyri børn Kl. 15 sunnudagin verður innandura rógvikapping fyri børn 10-13 ár í Neystinum hjá NHR. Heiðursmerki verða latin til tey fyrstu 35. Møti og kirkjugongd Sunnudagin 28. august. Hermon: Kl. 11-Breyðbróting Kl. 18-Møti Hvannasunds kirkja: Kl. 12-Familjugudstænasta Skrivstovan Sundsvegur 6 Opið er: Týsdag kl: 9-14 Mikudag kl: 9-14 Hósdag kl: 9-14 Telefon nr: 452007 t-post: hvannasund @ hvannasund. fo Borgarstjórin: 735895 Bingjuplássið Opið er: Mikudag: 19: 00 til 21: 00 Leygardag: 13: 00 til 15: 00 Barnahúsið Imba Opið er: mánadag til fríggjadag kl: 7: 30-17: 00